I Broz uz Kovu na San Siru: Marcelo Brozović u Interu...

NA KORAK OD DOGOVORA Inter je u borbi nadmudrio gradskog rivala, Zdravko Mamić opet u siječnju prodaje ‘kapitalca’ iz veze. Brozović dolazi kod Kovačića...

<p><b>Arsenal, Milan, Napoli, Everton, Tottenham... </b><span style="background-color: rgb(255, 255, 255);">Sa svim se tim velikanima u vezu dovodilo Marcela Brozovića, bilo je jasno da će ga Mamić prodati ove zime, bilo je samo pitanje gdje, a odgovor je, čini se, u Inter.</span><br/></p><p>- Na korak su od dogovora. Možda sve bude riješeno danas ili najkasnije sutra - <b>potvrdio nam je izvor blizak Dinamu.</b></p><p><b>Zdravko Mamić je s momčadi na drugom dijelu priprema u Španjolskoj,</b> kao da je Dinamu suđeno da velike transfere s Interom radi u siječnju. Prije dvije godine, posljednjeg dana siječnja, iz Međugorja je u Milano otišao Mateo Kovačić, a sad će pripreme u Španjolskoj izgleda napustiti Marcelo Brozović (22). Čeka samo mig da ode na Giuseppe Meazzu potpisati ugovor života. </p><p><b>Opcija je ista kao što je s Dujom Čopom i Cagliarijem. </b>Brozović bi trebao odmah preseliti na Apenine kao posuđeni igrač. Na ljeto bi milanski div otkupio njegov ugovor za osam milijuna eura, a Brozović bi trebao potpisati do 2019. Zbog financijskog fair-playa <b>ova dva talijanska prvoligaša više nemaju pravo kupovati igrače ove zime. </b>Dugo je Roberto Mancini tražio novog veznjaka, ali su na kraju Mario Suarez iz Atletica i Lucas Leica iz Liverpoola bili preskupi.</p><p><b>Odlučio je da mu momčad pojača Marcelo Brozović</b>, koji će 16. studenog 2014., kad je proslavio 22. rođendan, vjerojatno pamtiti do kraja života. Tu je večer u dresu reprezentacije protiv Italije baš na Giuseppe Meazzi potvrdio da je igrač za kojega će se sigurno otimati velikani.</p><p>Uskoro bismo tako na velebnom stadionu mogli gledati <b>hrvatsku vezu Kovačić - Brozović. </b>Igrali su zajedno u Dinamu, ali samo nekoliko mjeseci, na neki je način Marcelo bio Mateov nasljednik u Dinamu, a sad će uz reprezentaciju svlačionicu dijeliti i u Interu.</p><p><b>Voli Zdravko Mamić poslovati s Talijanima</b>, još kad tu ne bi bilo Genoe, koja baš i ne plaća rate za Šimu Vrsaljka. <b>Prodao je Tina Jedvaja u Romu za pet milijuna eura, </b>Matea Kovačića u Inter za 11, s bonusima čak 15 milijuna eura, nedavno i Duju Čopa u Cagliari za četiri, a sad se na Apenine seli i Marcelo Brozović.</p><h3>Inter s tandemom Kovačić - Brozović</h3><p><b>Inter s Robertom Mancinijem najviše igra s dva zadnja vezna. </b>Taj su par najčešće Čileanac Gary Medel i Kolumbijac Fredy Guarin, a ponekad uskoči i Srbin Zdravko Kuzmanović. Brozović će se s Medelom i Guarinom boriti za mjesto u momčadi.</p><p>Konkurenciju u sredini mogao bi pojačati i <b>Yaya Toure</b>. Sjajni veznjak Manchester Cityja želi napustiti Etihad, crno-plavi bi za najboljeg afričkog nogometaša morali izdvojiti barem devet milijuna eura. </p>